**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2017.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2017. január 18-án 17 óra 30 perckor megtartott nyilvános testületi üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

 Szalóky Nándor Polgármester

 Szakács Balázsné alpolgármester

 Gyenge András

 Szórád Zoltán

 Tima Zoltán Ferenc

 képviselők

**Távol van**:-

**Tanácskozási joggal jelen van:** Novák Edit aljegyző

**Érdeklődő:** -fő

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 5fő jelen van. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozta:

**1/2017.(I.18.) önkormányzati határozat**

Nagyacsád Község Önkormányzatának képviselő-testülete 2017. január 18-i ülésének napirendjét az alábbiak szerint határozza meg:

1. Polgármester, alpolgármester tiszteletdíjának megállapítása

 Előadó: polgármester

1. Vegyes ügyek

 Előadó: polgármester

**Napirendek tárgyalása:**

Szalóky Nándor polgármester elmondja, hogy az Mötv. 64. § (1) bekezdése alapján a polgármester tisztségét főállásban vagy társadalmi megbízatásban látja el. A főállású polgármester illetményre, a társadalmi megbízatású polgármester tiszteletdíjra jogosult. A társadalmi megbízatású polgármester havonta a polgármester illetménye 50%-ával megegyező mértékű 199.434.- Ft tiszteletdíjra jogosult, melyet száz forintra kerekítve kell meghaztározni.

A polgármester havonta költségtérítésre jogosult, amely az illetményének, tiszteletdíjának 15%-ában meghatározott összeg (Mötv. 71. § (1), (6) bek.).

Elmondja, hogy korábban lemondott a tiszteletdíjának 10 %-áról, most azonban nem kíván lemondani.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester bejelenti érintettségét, és kéri kizárását a szavazásból.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**2/2017. (I.18.) önkormányzati határozat**

Nagyacsád Község Önkormányzat Képviselő-testülete úgy döntött, hogy Szalóky Nándor polgármestert kizárja a szavazásból.

Felelős: aljegyző

Határidő:azonnal

Szalóky Nándor megkérdezi, hogy van-e valakinek további kérdése, hozzászólása?

Szalóky Nándor alpolgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**3/2017. (I. 18.) önkormányzati határozat**

1. Nagyacsád Község Önkormányzatának Képviselő-testülete megállapítja, hogy Szalóky Nándor társadalmi megbízatású polgármester - a Magyarország helyi önkormányzatairól szóló 2011. évi CLXXXIX. törvény 71.§ (4) bekezdés c) alpontja alapján, 2017. január 1. napjától havonta **199.400**,- Ft tiszteletdíjra jogosult.
2. A képviselő-testület rögzíti, hogy a Magyarország helyi önkormányzatairól szóló 2011. évi CLXXXIX. törvény 71.§ (6) bekezdése alapján Szalóky Nándor társadalmi megbízatású polgármester havonta, a tiszteletdíja 15 %-ban meghatározott – **29.910**,- forint – összegű költségtérítésre jogosult.

Felelős: polgármester, aljegyző

Határidő: azonnal

Szalóky Nándor elmondja, hogy az Mötv. 80.§.(2) A társadalmi megbízatású alpolgármester tiszteletdíját a képviselő-testület állapítja meg úgy, hogy az nem haladhatja meg a társadalmi megbízatású polgármester tiszteletdíja 90%-át. Összegszerűen: nem lehet magasabb 179.490,-ft-nál. Javasolja, hogy alpolgármester tiszteletdíját 20.000.- Ft-ban kerüljön megállapításra.

A társadalmi megbízatású alpolgármester a tiszteletdíja egészéről vagy meghatározott részéről a képviselő-testülethez intézett írásbeli nyilatkozatával lemondhat. Az írásbeli nyilatkozat az ülés jegyzőkönyvéhez csatolható.

Szakács Balázsné alpolgármester kéri érintettsége révén a szavazásból történő kizárását.

Szalóky Nándor megkérdezi, hogy van-e valakinek kérdése, hozzászólása?

Tima Zoltán Ferenc képviselő szeretné, ha az alpolgármester 30.000.- Ft összegű díjazásban részesülne.

Szórád Zoltán képviselő egyetért, ő is 30.000.- Ft díjazást javasol.

Gyenge András képviselő is támogatja, hogy tiszteletdíja és költségtérítése együttesen 30.000.- Ft legyen az alpolgármesternek.

Szalóky Nándor polgármester a módosító javaslatnak megfelelően, az alpolgármesteri tiszteletdíj 26.000.-ft-ban történő megállapítását, valamint 3.900.- Ft költségtérítés megállapítását javasolja. Először kéri, hogy az érintettség ügyében szülessen döntés.

Szalóky Nándor polgármester megállapítja, hogy a község képviselői részéről további kérdés, hozzászólás, további módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**4/2017. (I. 18.) önkormányzati határozat**

Nagyacsád Község Önkormányzat Képviselő-testülete úgy döntött, hogy Szakács Balázsné alpolgármester kizárja a szavazásból.

Felelős: aljegyző

Határidő:azonnal

Szalóky Nándor megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**5/2017. (I. 18.) önkormányzati határozat**

1. Nagyacsád Község Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 80.§ (1) bekezdésében foglalt jogkörében megállapítja, hogy **Szakács Balázsné** társadalmi megbízatású alpolgármester tiszteletdíja: 26.000.- forint.
2. A képviselő-testület rögzíti, hogy a Magyarország helyi önkormányzatairól szóló 2011. évi CLXXXIX. törvény 80.§ (3) bekezdése alapján Szakács Balázsné társadalmi megbízatású alpolgármester havonta, a tiszteletdíja 15 %-ban meghatározott –3900.- forint – összegű költségtérítésre jogosult.

 Felelős:polgármester, aljegyző

 Hatáidő: azonnal

**2)Vegyes ügyek**

**Előadó: polgármester**

Szalóky Nándor polgármester elmondja, hogy a Veszprém Megyei Kormányhivatal megküldte az iskolai körzethatár tervezetet, mellyel kapcsolatban kérik a Képviselő-testület állásfoglalását. A tervezetben a Vargha Gyula Református Általános Iskola Nemesgörzsönyi és Magyargencsi telephelye került meghatározatásra.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**6/2017. (I. 18.) önkormányzati határozat**

Nagyacsád Község Önkormányzat Képviselő-testülete úgy döntött, hogy a Veszprém Megyei Kormányhivatal által közzétett kötelező felvételt biztosító általános iskoláinak, körzethatárainak meghatározásának tervezetét Nagyacsád Község vonatkozásában jóváhagyja.

Felelős:polgármester, aljegyző

Határidő:azonnal

Szalóky Nándor polgármester megkérdezi, hogy van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2017. január 18-i nyilvános ülést 17 óra 48 perckor berekeszti.

 K.m.f.

**Szalóky Nándor Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

**aljegyző**